
ΠΡΟΕΔΡΙΚΑ ΔΙΑΤΑΓΜΑΤΑ 

_ (1) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΕΖΒΟΝ ΙΕΣΟΥΑ ΒΕ ΡΑΧΕΛ» και κύρωσης του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αρ. 2280/14.5.1934 δημόσια διαθήκη του Μποχώρ ή Γιε- 
σουά Σολομών Γιακώβ, που συντάχθηκε ενώπιον του συμβολαιογρά¬ 
φου Ιωαννίνων Δημ. Δημάρατου και δημοσιεύθηκε με το αριθ. 94/ 
1946 πρακτικό του Μον. Πρωτοδικείου Ιωαννίνων, με την οποία συ- 
στήθηκε κοινωφελές ίδρυμα με την επωνυμία «ΙΔΡΥΜΑ ΕΖΒΟΝ ΙΕ- 
ΣΟΥΑ ΒΕ ΡΑΧΕΛ» και με έδρα τα Ιωάννινα. 

2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 12.11,1985 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών, Υγείας Πρόνοιας και Κοι¬ 
νωνικών Ασφαλίσεων και Εθνικής Παιδείας και Θρησκευμάτων, απο¬ 
φασίζουμε: 

Άρθρο μόνο, 

1; Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΕΖΒΟΝ ΙΕΣΟΥΑ ΒΕ ΡΑΧΕΛ», η οποία έγινε από τον 
Μποχώρ ή Γιεσουά Σολομών Γιακώβ με την αρ. 2280/14.5.1934 
δημόσια διαθήκη που του συντάχθηκε ενώπιον του συμβολαιογράφου 
Ιωαννίνων Δημ. Δημάρατου και δημοσιεύθηκε με το αριθ. 94/1946 
πρακτικό του Μονομ. Πρωτοδικείου Ιωαννίνων. 

Το ίδρυμα τούτο αποτελεί νομκό πρόσωπο ιδιωτικού δικαίου, υπάγε¬ 
ται στην εποπτεία και τον έλεγχο των Υπουργών Οικονομικών, Υγείας 
'- Πρόνοιας και Κοινωνικών Ασφαλίσεων και Εθνικής Παιδείας και 


Θρησκευμάτων και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν, σε εκτέλεση του νόμου 
τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΕΖΒΟΝ ΙΕΣΟΥΑ ΒΕ ΡΑΧΕΛ» 
Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΕΖΒΟΝ ΙΕ- 
ΣΟΥΑ ΒΕ ΡΑΧΕΛ», που συστήθηκε από τον Μποχώρ ή Γιεσουά Σολο¬ 
μών Γιακώβ με την αρ. 2280/14.5.1934 δημόσια διαθήκη του, η 
οποία συντάχθηκε ενώπιον του συμβολαιογράφου Ιωαννίνων Δημ. Δη¬ 
μάρατου κα δημοσιεύθηκε με το αριθ. 94/1946 πρακτικό του Μονομ. 
Πρωτοδικείου Ιωαννίνων, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής πράξης, του 
παρόντος οργανισμού, του Α.Ν. 2039/1939, όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η πόλη των Ιωαννίνων. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2 

Σκοπός. 

Σκοπός του ιδρύματος είναι: 1) η ενίσχυση των θρησκευτικών εκπαι¬ 
δευτικών και φιλανθρωπικών αναγκών των Ισραηλιτών το θρήσκευμα 
Ελλήνων πολιτών που κατάγονται από τα Ιωάννινα και 2) η οικονομική 
ενίσχυση δύο (2) οικονομικά αδύνατων κοριτσιών, ηλικίας πάνω από 
18 χρόνων, για την αντιμετώπιση των δαπανών του γάμου τους. Ει¬ 
δικά για το δεύτερο αυτό σκοπό ισχύουν τα ακόλουθα: Η οικονομική ενί¬ 
σχυση των κοριτσιών αυτών γίνεται από τους ετήσιους τόκους της κα¬ 
τάθεσης σε Ελληνικό πιστωτικό ίδρυμα του ποσού των πέντε χιλιάδων 
(5.000) δολλαρίων και, σε περίπτωση αγοράς ακινήτου με το ποσό 
αυτό, η οικονομική ενίσχυση δίδεται από τις προσόδους αυτού. 

Απαγορεύεται ρητά η οικονομική ενίσχυση κοριτσιών με πιο πάνω 
από το μισό της ετήσιας προσόδου των 5.000 δολλαρίων. Τα προς οικο¬ 
νομική ενίσχυση κορίτσια θα προέρχονται κατά προτίμηση από τους 
συγγενείς του διαθέτη μέχρι δευτέρου εξαδέρφου και σε περίπτωση που 
δεν υπάρχουν τέτοιοι, από συγγενείς μέχρι δευτέρου εξαδέρφου της συ¬ 
ζύγου του. 

Εφόσον δεν υπάρχουν και τέτοιοι, οι δικαιούχοι εκλέγονται με κλήρο. 
Με κλήρο επίσης επιλέγονται και το ένα από τα δύο κορίτσια σε περί¬ 
πτωση που εκλέγονται από συγγενείς του διαθέτη και της συζύγου του. 

Άρθρο 7. 

Αρμοδιότητες Γραμματέα. 

1. 0 Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Εισπράττει όλα τα έσοδα τούτου, εκδίδοντος και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίο καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμού αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία" του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προκήρυξη - 
πρόσκληση κάθε χρόνο, όλες τις ενδιαφερόμενες που δικαιούνται οικονο¬ 
μική ενίσχυση για την αντιμετώπιση των δαπανών του γάμου τους, να 
υποβάλλουν σ’ αυτό μέσα σε τακτή προθεσμία, σχετική αίτηση με τα 
απαραίτητα δικαιολογητικά που αναφέρονται στην παραπάνω προκή¬ 
ρυξη - πρόσκληση. 

Αντίγραφο της προκήρυξης - πρόσκλησης πρέπει, με φροντίδα του 
Διοικητικού Συμβουλίου του ιδρύματος, να τοιχοκολλείται με αποδει¬ 
κτικό έξω από τα γραφεία του ιδρύματος, του Δημοτικού Καταστήμα¬ 
τος Ιωαννίνων και έξω από το κατάστημα της Ισραηλιτικής Κοινότητας 
Ιωαννίνων και να δημοσιεύεται μια φορά σε μια τοπική, κατά προτίμηση 
ημερήσια, εφημερίδα της περιφέρειας του ιδρύματος και μια φορά σε δύο 
ημερήσιες Αθηναϊκές εφημερίδες μεγάλης κυκλοφορίας, σαράντα πέντε 
(45) τουλάχιστον ημέρες πριν από τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες που πληρούν 
τις παρακάτω προϋποθέσεις: 

α) Έχουν ηλικία, από 18 ετών μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προηγούμενο ημερο¬ 
λογιακό έτος, από το έτος απονομής της οικονομικής ενίσχυσης. 

δ) Είναι συγγενείς του διαθέτη μέχρι δεύτερου εξαδέρφου και σε περί¬ 
πτωση που δεν υπάρχουν τέτοιοι από συγγενείς μέχρι δεύτερου εξαδέρ¬ 
φου της συζύγου του. Αν δεν υπάρχουν και τέτοιοι οι δικαιούχοι εκλέγο¬ 
νται με κλήρο. Με κλήρο επίσης ορίζεται και το ένα από τα δύο κορίτσια 
σε περίπτωση που εκλεγεί ένα από τα δύο κορίτσια από συγγενείς του 
διαθέτη και συγγενείς της συζύγου του. 

Η κλήρωση περιορίζεται μεταξύ των οικονομικά αδυνάτων κορι- 
τσιών καλής διαγωγής, προτιμωμένων κατά σειρά των ορφανών από 
μητέρα και πατέρα, των ορφανών από πατέρα και τέλος των ορφανών 
από μητέρα. 

3. Το Διοικητικό Συμβούλιο, μετά τη λήξη της παραπάνω προθε¬ 


σμίας, εξετάζει τις αιτήσεις και τα λοιπά δικαιολογητικά που υποβλήθη¬ 
καν και επιλέγει - ανακηρύσσει, με αιτιολογημένη απόφασή του, τα κο¬ 
ρίτσια που θα ενισχυθούν οικονομικά για την αντιμετώπιση των δαπα¬ 
νών του γάμου τους. 

Σε περίπτωση κατά την οποία ο αριθμός των υποψηφίων που πλη¬ 
ρούν τις προϋποθέσεις οικονομικής ενίσχυσης και έχουν τα ίδια προσό¬ 
ντα, είναι μεγαλύτερος από τον αριθμό των οικονομικών ενισχύσεων 
που πρόκειται να δοθούν, η επιλογή μεταξύ αυτών γίνεται από το Διοι¬ 
κητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό των υποψη¬ 
φίων είναι ατελές, ως προς ένα ή περισσότερα στοιχεία αυτού, το Διοικη¬ 
τικό Συμβούλιο του ιδρύματος καλεί τις ενδιαφερόμενες με έγγραφη 
πρόσκλησή του, πριν αποφασίσει σχετικά για την επιλογή της δικαιού¬ 
χου, να συμπληρώσει τις ατέλειες αυτές, μέσα σε πέντε (5) ημέρες από 
την επίδοση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων τοιχοκολ- 
λείται, την ίδια ή την επόμενη ημέρα, έξω από τα γραφεία του ιδρύμα¬ 
τος και του Δημοτικού καταστήματος, καθώς και έξω από το κατά¬ 
στημα της Ισραηλιτικής Κοινότητας Ιωαννίνων, με αποδεικτικό που θα 
υπογράφεται από το Γραμματέα ή άλλο εξουσιοδοτημένο υπάλληλο του 
ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερόμενες 
υποψήφιες που απορρίφθηκαν να υποβάλλουν, εφόσον το επιθυμούν, 
σχετική ένσταση κατά της παραπάνω απόφασης του Διοικητικού Συμ¬ 
βουλίου του ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. Η ένσταση αυτή καταθέτεται με απόδειξη παραλαβής στο 
Γραμματέα ή σε άλλο μέλος του Διοικητικού Συμβουλίου του ιδρύμα¬ 
τος, που τυχόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγούμε¬ 
νης παραγράφου και εφόσον δεν υποβλήθηκε καμιά ένσταση, δίνεται 
εντολή στην Τράπεζα ή το πιστωτικό ίδρυμα που βρίσκονται οι καταθέ¬ 
σεις του ιδρύματος, να καταθέσει τα ποσά της οικονομικής ενίσχυσης, σε 
έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και οι τόκοι του, 
αναλαμβάνονται από τη δικαιούχο με την προσκόμιση στην Τράπεζα ή 
το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το ίδρυμα υπο¬ 
βάλει αυτές μαζί με τα δικαιολογητικά όλων των υποψηφίων και τα 
λοιπά έγγραφα εκλογής και ανακήρυξης των δικαιούχων, ως και τις 
σχετικές απόψεις του Διοικητικού Συμβουλίου για τις ενστάσεις αυτές, 
στο αρμόδιο εκ του σκοπού Υπουργείου. 

Τούτο, μετά από έλεγχο των παραπάνω στοιχείων, τα διαβιβάζει 
μέσα σε είκοσι.(20) ημέρες το αργότερο με τις παρατηρήσεις του στο 
Υπουργείο Οικονομικών, το οποίο αφού ελέγξει αν τηρήθηκαν ή όχι οι 
διατάξεις της συστατικής πράξης του ιδρύματος, του παρόντος οργανι¬ 
σμού και των σχετικών νόμων, τα παραπέμπει με σχετική εισήγησή του 
στο Συμβούλιο Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών Κληροδοτημά¬ 
των μπορούν, εφόσον κρίνουν ότι είναι αναγκαίο, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και στοι- 
χείο. 

μετά την παραπάνω γνωμοδότηση του Συμβουλίου Εθνικών Κληρο¬ 
δοτημάτων μπορούν, εφόσον κρίνουν ότι είναι αναγκαίο, να ζητούν από 
τις αρμόδιες Αρχές και το ίδρυμα κάθε χρήσιμη σχετική πληροφορία και 
στοιχείο. 

Μετά την παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, εκδίδεται κοινή από¬ 
φαση του Υπουργού Οικονομικών και του εκ του σκοπού αρμόδιου 
Υπουργού, με την οποία είναι δυνατό να εγκριθούν ή να απορριφθούν ή 
να τροποποιηθούν οι σχετικές αποφάσεις του Διοικητικού Συμβουλίου 
του ιδρύματος, ως προς μία ή περισσότερες υποψήφιες ή και να διατα- 
χθεί η επανάληψη όλης της διαδικασίας επιλογής και ανακήρυξης των 
δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της ή πεθάνει 
άγαμη μέσα σε διάστημα πέντε (5) ετών από την χρονολογία επιλογής 
της ή τελέσει το γάμο μέσα στην προθεσμία αυτή αλλά δεν αναλάβει το 
ποσό της οικονομικής ενίσχυσης μέσα σε δύο (2) έτη από την τέλεση του 
γάμου της, τα ποσά του κεφαλαίου και τόκων της οικονομικής ενίσχυ¬ 
σης επαναφέρονται, έπειτα από απόφαση του Διοικητικού Συμβουλίου, 
στο λογαριασμό καταθέσεων του ιδρύματος για τη χορήγηση περισσοτέ¬ 
ρων οικονομικών ενισχύσεων τα επόμενα έτη. 

8. Σε περίπτωση που δεν συμπλφηρωθεί ο οριζόμενος στην προκή¬ 
ρυξη - πρόσκληση αριθμός θέσεων οικονομικής ενίσχυσης για οποιοδή- 

ποτέ λόγο (μικρότερος αριθμός υποψηφίων κ.λ.π.), τότε τα αδιάθετα 
ποσά μεταφέρονται στο επόμενο έτος με ανάλογη αύξηση του αριθμού 
των οικονομικών ενισχύσεων. 

9. Ο αριθμός των οικονομικών ενισχύσεων που θα δοθούν και το 
ποσό καθεμιάς απ’ αυτές, καθορίζεται με απόφαση του Διοικητικού 
Συμβουλίου του ιδρύματος, ανάλογα με το ύψος των ετησίων εσόδων 
αυτού και τις οικονομικές συνθήκες που επικρατούν και πάντοτε εντός 
του ορίου που καθόρισε ο διαθέτης. 

Άρθρο 10. 

Οικονομική Διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31 Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμού και 
απολογισμό εσόδων και εξόδων, που καταρτίζονται σύμφωνα με τις δια¬ 
τάξεις των άρθρων 101 και 102 του Α.Ν. 2039/1939 και του από 
20.12.1939 σχετικού Διατάγματος (ΦΕΚ 552/Α/22.12.1939). 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοι¬ 
χεία: α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος ποου πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, όπου καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσεων. 

στ) Στελέχη, αριθμημένων διπλότυπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Ισραηλιτική Κοινότητα Ιωαννίνων σαν 
Κεφάλαιο αυτοτελούς διαχείρισης. 

Στους Υπουργούς Οικονομικών, Υγείας - Πρόνοιας και Κοινωνικών 


Ασφαλίσεων και Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 30 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Γ. ΑΓΑΠΗΤΟΣ Γ. ΜΕΡΙΚΑΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Κ. ΔΕΣΠΟΤΟΠΟΥΛΟΣ 
-♦- 

( 2 ) 

Έγκριση σύστασης του κοινωφελούς ιδρύματος με την επωνυμία «ΒΙ- 
ΜΠΛΕΙΟ ΙΔΡΥΜΑ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 61486/5.9.1974 πράξη του συμβολαιογράφου Ιωαν- 
αννίνων Κίμωνα Ευθυμίου Τζάλλα, με την οποία η Βιολέττα χήρα Σω¬ 
τηρίου Βίμπλη σύστησε κοινωφελές ίδρυμα με την επωνυμία «ΒΙ- 
ΜΠΛΕΙΟ ΙΔΡΥΜΑ» και με έδρα την πόλη των Ιωαννίνων. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 198 
και 110 του Αστικού Κώδικα. 

3. Την από 19.9.1989 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΒΙΜΠΛΕΙΟ ΙΔΡΥΜΑ», η οποία έγινε από τη Βιολέττα χήρα 
Σωτηρίου Βίμπλη με την αριθ. 61486/5.9.1974 πράξη του συμβο¬ 
λαιογράφου Ιωαννίνων Κίμωνα Ευθυμίου Τζάλλα. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/39 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείτοαι από δέκα τέσσερα (14) άρθρα και κατα¬ 
χωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΒΙΜΠΛΕΙΟ ΙΔΡΥΜΑ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΒΙΜΠΛΕΙΟ ΙΔΡΥΜΑ», 
που συστήθηκε από τη Βιολέττα χήρα Σωτηρίου Βίμπλη με την αριθ. 
61486/5.9.1974 πράξη του συμβολαιογράφου Ιωαννίνων Κίμωνα 
Ευθυμίου Τζάλλα, αποτελεί νομικό πρόσωπο ιδιωτικού δικαίου και διέ- 
πεται από τις διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η πόλη των Ιωαννίνων. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία τυ ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2. 

Σκοπός 

Σκοπός του ιδρύματος είναι η χορήγηση από τα εισοδήματα των πε¬ 
ριουσιακών του στοιχείων (τόκοι κεφαλαίου κ.λπ.) υποτροφιών σε φοι¬ 
τητές ή φοιτήτριες οποιασδήποτε Σχολής του Πανεπιστημίου Ιωαννίνων 

οι οποίοι κατάγονται από τη Βόρειο Ήπειρο και σε περίπτωση που δεν 
υπάρχουν, σε φοιτητές ή φοιτήτριες που κατάγονται από την υπόλοιπη 
Ήπειρο. 

Άρθρο 3. 

Περιουσία - Πόροι 

1. Περιουσία του ιδρύματος αποτελούν: 

α) Η αριθ. 832211 προθεσμιακή κατάθεση στην Εθνική Τράπεζα 
της Ελλάδας αρχικού κεφαλαίου 150.000 δρχ. και 687.057 δραχμών 
τόκων, ήτοι συνολικού ποσού 837.057 δραχμών. 

β) Η αριθ. 832219-83 προθεσμιακή κατάθεση στην Εθνική Τρά¬ 
πεζα της Ελλάδος αρχικού κεφαλαίου 60.000 δραχμών και 370.332 
δρχ. τόκων, ήτοι συνολικού ποσού 430.332 δραχμών. 

γ) Η αριθ. 832241 - 44 προθεσμιακή κατάθεση στην εθνική Τρά¬ 
πεζα της Ελλάδος αρχικού κεφαλαίου 200.000 δρχ. και 1.074.747 
δρχ. τόκων, ήτοι συνολικού ποσού 1.274.747 δρχ. και 

δ) Η αριθ. 616603 κατάθεση ταμιευτηρίου στην Εθνική Τράπεζα 
της Ελλάδος αρχικού κεφαλαίου 90.000 δρχ. και 392.554 δρχ. τό¬ 
κων, ήτοι συνολικού ποσού 482.554 δρχ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που προς αυτό. 

Άρθρο 4. 

Διοίκηση 

1. το ίδρυμα διοικείται από τριμελές Διοικητικό Συμβούλιο που απο- 
τελείται από τους κάθε φορά. 

α) Πρύτανη του Πανεπιστημίου Ιωαννίνων ή το νόμιμο αναπληρωτή 
του. 

β) Αντιπρύτανη του Πανεπιστημίου Ιωαννίνων ή το νόμιμο αναπλη¬ 
ρωτή του ν 

γ) Πρόεδρο της Εταιρείας Ηπειρωτικών Μελετών ή το νόμιμο ανα¬ 
πληρωτή του. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε λόγο, κάποιου από τα 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων μελών, σύμφωνα με τις διατάξεις της συστατικής 
πράξης και του άρθρου 99 του Α,Ν. 2039/39. 

4. Το Διοικητικό Συμβούλιο συνεδριάζει τακτικά κάθε τρίμηνο και 
εκτάκτως όποτε το ζητήσει ο Πρόεδρος ή ένα από τα μέλη του, με γρα¬ 
πτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. . 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν από ειδική εντολή του Διοικητικού Συμβουλίου και αποδεικνύεται 
ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 


του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Ιωαννί¬ 
νων) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροσο- 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού { Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερησία διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δε συζητείται, ·εκτός αν πρόκειται για 
επείγουσα υπόθεση και συμφωνήσει γΓ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφαγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όπως για ενέργειες τού¬ 
του φέρει πάντοτε ο ίδιος. 

3. Το Γραμματέα, ό^αν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή,* ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων 

1. Δικαίωμα υποτροφίας έχουν οι φοιτητές ή οι φοιτήτριες του Πανε¬ 
πιστημίου Ιωαννίνων, οι οποίοι κατάγονται από τη Βόρειο Ήπειρο και 
σε περίπτωση που δεν υπάρχουν τέτοιοι, οι φητητές ή οι φοιτήτριες που 
κατάγονται από τη λοιπή Ήπειρο. 

2. Η επιλογή και ανακήρυξη των υπογράφων γίνεται χωρίς διαγω- 
ινμό, σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, του Α.Ν. 2039/39 και του από 18.8.1941 
Καν. Δ/τος (ΦΕΚ 286/Α/23.8.1941). 

Άρθρο 10. 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/39 και του άρ¬ 
θρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 21, 23, 24, 26 και 27 του από 18.8.1941 Καν. 
Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 11. 

Οικονομική διαχείριση 

1. Η Οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενο ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάσει προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12. 

Βιβλία και στοιχεία 

1. το ίδρυμα τηρεί υποχρεωτικά τα ακόλουθα βιβλία και στοιχεία: 


α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το. ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις δι στάξεις του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2 . Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέχεται στο Κεφάλαιο αυτοτελούς διαχείρισης με την 
επωνυμία «ΠΑΝΕΠΙΣΤΗΜΙΟ ΙΩΑΝΝΙΝΩΝ - ΚΛΗΡ/ΜΑ ΒΙΟ- 
ΛΕΤΤΑ Χας ΣΩΤΗΡΙΟΥ ΒΙΜΠΛΗ». 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Γ. ΑΓΑΠΗΤΟΣ Κ. ΔΕΣΠΟΤΟΠΟΥΛΟΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 20 2 0331/2388/0022" - (3) 

Χορήγηση ειδικής αποζημίωσης στα όργανα του Λιμενικού Σώματος 
κατά την περίοδο των βουλευτικών εκλογών της 8 Απριλίου 1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ & ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη το γεγονός της έκτασης και εντατικής απασχόλη¬ 
σης των οργάνων του Λιμενικού Σώματος κατά την περίοδο των βου¬ 
λευτικών εκλογών της 8ης Απριλίου 1990 για την τήρηση της τάξης 
στα λιμάνια της χώρας κ.λπ., αποφασίζουμε: 

Εγκρίνουμε την χορήγηση εφ’ άπαξ αμοιβής στα όργανα του Λιμενι¬ 
κού Σώματος για την έκτακτη απασχόλησή τους κατά την περίοδο των 
Βουλευτικών εκλογών της 8.4.1990 από δρχ. είκοσι (20.000) για 
κάθε άτομο. 

Δικαιούχοι της παραπάνω αμοιβής είναι οι σε ενέργεια Αξ/κοί - Ανθ/ 
στές Υπαξ/κοί - Λιμενοφύλακες ως και οι δόκιμοι Αξ/κοί - Υπαξ/κοί - 
Λιμενοφύλακες (άνδρες - γυναίκες). 

Η αμοιβή αυτή δεν υπόκειται σε κρατήσεις ταμείων και φόρου, θα χο¬ 
ρηγηθεί με τις αποδοχές του μηνός Μαΐου 1990, η δε δαπάνη θα βαρύ¬ 
νει τον προϋπολογισμό του Υπουργείου Εμπορικής Ναυτιλίας έτους 

1990. 

Η απόφαση αυτή δεν έχει εφαρμογή για τους ευρισκόμενους σε κατά¬ 
σταση πολεμικής διαθεσιμότητας ή αναρρωτικής αδείας ή νοσηλευόμε¬ 
νους σε Νοσοκομεία. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 


Αθήνα, 30 Μαρτίου 1990 > 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΓΑΠΗΤΟΙ ΝΙΚΟΛΑΟΣ ΠΑΠΠΑΣ 


-♦-- 

Αριθ. 295991 (4) 

Συγκρότηση Κεντρικής Επιτροπής Προστασίας Οινοπαραγωγής. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

Των άρθρων 50 και 51 του Π.Δ. 402/88 «Περί Οργανισμού του 
Υπουργείου Γεωργίας. 

Του Ν. 1558/85 (ΦΕΚ 137/Α/26.7.85) «Κυβένρηση και Κυβερ¬ 
νητικά Όργανα». 

2. Την αριθ. 272961/26.4.82 (ΦΕΚ 215/ΤΒ726.4.82) κοινή 
απόφαση των Υπουργών Προεδρίας Κυβερνήσεως και Γεωργίας σχε¬ 
τικά με την αναμόρφωση κ.λπ. των συλλογικών οργάνων του Υπ. Γε¬ 
ωργίας, όπως συμπληρώθηκε και τροποποιήθηκε μεταγενέστερα. 

3. Την αριθ. 295954/2.1.1990 (ΦΕΚ 8/90 τεύχος Β’) κοινή από¬ 
φαση των Υπουργών Προεδρίας Κυβερνήσεως και Γεωργίας σχετικά 
με την ανασύνθεση συλλογικών οργάνων αρμοδιότητας του Υπουργείου 
Γεωργίας. 

4. Το από 8.1.90 Υπηρεσιακό Σημείωμα της Δ/νσης Παραγωγής 
και Αξιοποίησης Προϊόντων Δενδροκηπευτικής του Υπουργείου Γεωρ¬ 
γίας. 

5. Το αριθμ. 477/29.12.89 έγγραφο του Ινστιτούτου Οίνου του 
Υπουργείου Γεωργίας. 

6. Το αριθμ. 14/5.1.90 έγγραφο του Ινστιτούτου Αμπέλου του 
Υπουργείου Γεωργίας. 

7. Το αριθμ. Β1/19743/14.12.89 έγγραφο του Υπουργείου Εμπο¬ 
ρίου. 

8. Το αριθμ. 3017897/3473/89/5.1.90 έγγραφο του Γενικού 
Χημείου του Κράτους. 

9. Το αριθμ. 1078/3041/14.12.89 έγγραφο της Κεντρικής Ένω¬ 
σης Οινοποιητικών Συνεταιριστικών Οργανώσεων Ελλάδας (ΚΕΟ- 
ΣΟΕ). 

10. Το αριθμ. 290/8.12.89 έγγραφο του Συνδέσμου Ελληνικών 
Βιομηχανιών Οίνων και Ποτών (ΣΕΒΟΠ). 

11. Το από 1.2.90 έγγραφο της Πανελλήνιας Ένωσης Γεωπόνων 
Δημοσίων υπαλλήλων (ΠΕΓΔΥ), αποφασίζουμε: 

1. Συγκροτούμε την Κεντρική Επιτροπή Προστασίας Οινοπαραγω¬ 
γής από τους: 

α. Ηρακλή Γακιόπουλο προϊστάμενο της Δ/νσης Παραγωγής και 
Αξιοποίησης Προϊόντων Δενδροκηπευτικής υπάλληλο του Κλάδου ΠΕΙ 
Γεωπονικού με βαθμό Α' ως Πρόεδρο, με αναπληρωτή του τον Ιωάννη 
Νόλα υπάλληλο του ίδιου Κλάδου και βαθμού της ίδιας Δ/νσης. 

β. Ιωάννη Νόλα, προϊστάμενο του Τμήματος Αμπέλου και ξηρών 
καρπών της Δ/νσης Παραγωγής και Αξιοποίησης Προϊόντων Δενδρο¬ 
κηπευτικής υπάλληλο του Κλάδου ΠΕΙ Γεωπονικού, με βαθμό Α’ ως 
τακτικό μέλος, με αναπληρωτή του τον Παναγιώτη Σάββα υπάλληλο 
του ίδιου κλάδου και βαθμού της ίδιας Δ/νσης. 

γ. Ειρήνη Μπενά - Τζούρου υπάλληλο του κλάδου ΠΕ6 Χημικών, 
με βαθμό Α’ του Ινστιτούτου Οίνου, ως τακτικό μέλος με αναπληρώτρια 
τη Μαρία - Ιωάννα Σαλάχα - Μουτσοπούλου υπάλληλο του ίδιου κλά¬ 
δου και βαθμού και του ίδιου Ινστιτούτου. 

δ. Βασίλειο Μίκο Προϊστάμενο του Ινστιτούτου Αμπέλου του Υπουρ¬ 
γείου Γεωργίας υπάλληλο του Κλάδου ΠΕΙ Γεωπονικού με βαθμό Α Τ 
ως τακτικό μέλος, με αναπληρωτή του, τον Κων/νο Παναγιώτου υπάλ¬ 
ληλο του ίδιου Κλάδου με βαθμό του ίδιου Ινστιτούτου. 

ε. Γεώργιο Γαδ υπάλληλο του Κλάδου ΠΕ Τεχνικών (Χημικών) με 
βαθμό Α’ του Υπουργείου Εμπορίου, ως τακτικό μέλος, με αναπληρώ- 
τρια.τη Μαρία Τσάτση υπάλληλο του ίδιου Κλάδου και βαθμού και του 
ίδιου Υπουργείου. 


στ. Διονύσιο Φραγκάτο του Κλάδου ΠΕ/Α Χημικών με Α’ βαθμό 
υπάλληλο της Δ/νσης Δ/29 του Γενικού Χημείου του Κράτους, ως τα¬ 
κτικό μέλος με αναπληρώτρια τη Μάρθα Μπαρδαβίλια υπάλληλο του 
ίδιου Κλάδου και βαθμού της ίδιας υπηρεσίας. 

ι. Ευγενία Φραγκουδάκη Γεωπόνο - Οινολόγο της Κεντρικής Ένω¬ 
σης Οινοποιητικών Συνεταιριστικών Οργανώσεων Ελλάδας, ως τα¬ 
κτικό μέλος, με αναπληρωτή τον Ανδρέα Γκίκα Χημικό - Οινολόγο της 
ίδια Ένωσης. 

η. Γιάννη Μπουτάρη εκπρόσωπο του Συνδέσμου Ελληνικών Βιομη¬ 
χανιών Οίνων και Ποτών, ως τακτικό μέλος, με αναπληρωτή του τον 
Βασίλειο Κουρτάκη εκπρόσωπο του ίδιου Συνδέσμου. 

θ. Κων/νο Κορωνιά, εκπρόσωπο της ΠΕΓΔΥ, ως τακτικό μέλος με 
αναπληρωτή του τον Ν. Εικοσιπεντίδη εκπρόσωπο της ίδιας ένωσης. 

2. Εισηγητής ορίζεται ο Σωτήριος Ευαγγέλου υπάλληλος του Κλά¬ 
δου ΠΕΙ Γεωπονικού με βαθμό Α’ της Δ/νσης Παραγωγής και Αξιο¬ 
ποίησης Προϊόντων Δενδροκηπευτικής, με αναπληρωτή του τον ’Αλκη 
Κρητικό υπάλληλο του ίδιου Κλάδου και βαθμού και της ίδιας Διεύθυν¬ 
σης. 

3. Γραμματέας της Επιτροπής ορίζεται ο Παντελής Θεοδωρίδης 
υπάλληλος του Κλάδου ΠΕΙ Γεωπονικού με βαθμό Α’ της Δ/νσης Πα¬ 
ραγωγής και Αξιοποίησης Προϊόντων Δενδροκηπευτικής με αναπλη- 
ρώτρια τη Φωτεινή Καλάντζή υπάλληλο της ίδια Δ/νσης του ίδιου Κλά¬ 
δου και βαθμού. 

4. Η θητεία των μελών λήγει την 31 Δεκεμβρίου 1991. 

Η απόφαση αυτή να δημοσιευθεί στην εφημερίδα της Κυβερνή¬ 
σεως. 

Αθήνα 30 Μαρτίου 1990 

Ο ΥΠΟΥΡΓΟΣ 

ΙΩΑΝΝΗΣ ΛΙΑΠΗΣ 
-♦-- 

Αριθ. Β2 /1153 (5) 

Άδεια κατοχής Β’ θέσης στο Γεώργιο Μπαλτόπουλο. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣ/ΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» όπως συμπληρώθηκε 
με την παρ. 6 του άρθρου 48 του Ν. 1404/83. 

2. Του άρθρου 2 παρ. 3 του Ν. 1821/88 (ΦΕΚ 271/8.12.88 Τ. 
Α’). 

3. Το αριθμ. 459/2.11.83 Π. Δ/γμα (ΦΕΚ 175/29.11.83 τ. Α’). 

4. Τα αριθμ. 14874/632/6/87, 11527/507/10.5.88 Έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ. Α’). 

6. Το αριθμ. 10509/4534/15.2,90 έγγραφο του Πανεπιστημίου 
Αθηνών, αποφασίζουμε: 

Παρέχουμε την άδεια στον Γεώργιο Μπαλτόπουλο Επίκουρο Καθη¬ 
γητή του τμήματος Νοσηλευτικής του Παν/μίου Αθηνών για να κατέ¬ 
χει και τη θέση του Διευθυντή (ΕΣΥ) της Μονάδας εντατικής θεραπείας 
του Γενικού Ογκολογικού Νοσοκομείου Κηφισιάς «ΟΙ ΑΓΙΟΙ ΑΝΑΡ¬ 
ΓΥΡΟΙ» από την ημέρα ανάληψης των καθηκόντων της δεύτερης θέσης 
ή της έναρξης της δευτέρας απασχόλησης, εφόσον είχε προηγηθεί η 
υποβολή αίτησης χορήγησης της σχετικής άδειας, αλλοιώς από την 
ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά το ανώτατο όριο απολαβών του άρθρου 6 του Ν. 
1256/82. 

Ο ανωτέρω δικαιούται να λαμβάνει το σύνολο των ακαθαρίστων απο¬ 
δοχών της πρώτης χρονικά θέσης και τα 3/4 του συνόλου των ακαθαρί¬ 
στων κάθε φύσης αμοιβών του της δεύτερης χρονικά θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1990 

Ο ΥΠΟΥΡΓΟΣ 

Κ. ΔΕΣΠΟΤΟΠΟΥΛΟΣ 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ ΙΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας: 

Καποδιστρίου 34 

104 32 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ' 

22.3211 ΥΡΕΤΟΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ' 


12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

)> 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 

Για 

όλα 

τα Τεύχη 

» 

55Ό00 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















